
Postupanje s osobama koje prelaze granične prijelaze Republike Hrvatske — zdravstveni 
nadzor nad putnicima 


Verzija 22, 21. lipnja 2021. 


Na temelju Odluke o izmjenama Odluke o privremenoj zabrani i ograničavanju prelaska preko 
graničnih prijelaza Republike Hrvatske koju je 11. lipnja 2021. godine donio Stožer civilne 
zaštite, ovdje donosimo upute za postupanje s osobama kojima je Odlukom omogućen prijelaz 
granice, a vezano uz smanjenje rizika od unosa i širenja bolesti COVID-19. 


e Putnici su prema Odluci dužni prikazati na ulasku u Hrvatsku negativan molekularni 
(PCR) test na SARS-CoV-2 koji nije stariji od 72 sata ili brzi antigenski test (BAT) na 
SARS-CoV-2 koji je naveden na Zajedničkoj listi brzih antigenskih testova koje 
međusobno priznaju države članice Europske Unije, a koju objavljuje Europska 
komisija koji nije stariji od 48 sati. Ako nemaju takav nalaz, granična će ih policija 
uvesti u digitalnu platformu za praćenje bolesti COVID-19 kao obveznike karantene 
(samoizolacije), uputiti da najkraćim putem idu do svog odredišta, na kojem će biti u 
karanteni do prispijeća negativnog nalaza, te dati informaciju o lokacijama i kontaktima 
za testiranje i e-mail adresi na koju mogu poslati nalaz testiranja ukoliko se žele testirati 
radi skraćenja karantene. Obveza karantene traje deset dana ili do predočenja 
negativnog PCR ili BAT nalaza. 

* Te osobe, ukoliko se žele testirati, trebaju se naručiti za PCR ili BAT testiranje prema 
mjestu boravka u karanteni itestirati se. Odlazak na testiranje je opravdano napuštanje 
doma/smještaja tijekom trajanja karantene. Putem do testiranja i nazad moraju nositi 
masku, dezinficirati ruke prije polaska te pridržavati se propisanih razmaka od ostalih 
osoba cijelo vrijeme izlaska iz doma/smještaja. 

e Negativan PCR ili BAT nalaz osoba šalje na e-mail adresu koju su dobili na letku od 
granične policije i na temelju tog nalaza im policija u digitalnoj platformi ukida 
(deaktivira) obvezu samoizolacije. 

e Ukoliko PCR ili BAT nalaz bude pozitivan na SARS-CoV-2 ili osoba tijekom karantene 
razvije simptome bolesti, osoba o nalazu ili simptomima bolesti obavještava telefonom 
izabranog liječnika (ili ako osoba nema izabranog liječnika u Hrvatskoj i nalazi se u 
unajmljenom smještaju — hotelu, privatnom smještaju, obavještava 
vlasnika/organizatora smještaja koji će osobi osigurati kontakt sa zdravstvenom 
službom  — teritorijalno nadležnim  epidemiologom i/ili nadležnom turističkom 
ambulantom). 

* Ako iz nekog razloga osoba ne može uraditi PCR ili BAT test u roku od deset dana, 





obvezna je pridržavati se karantene koja automatizmom ističe nakon deset dana od 
dolaska u Hrvatsku. 

* Osobe koje su preboljele bolest COVID-19 unazad šest mjeseci izuzete su od obveze 
pribavljanja negativnog PCR ili BAT testa i karantene. Za dokazivanje preboljenja 
trebaju imati pozitivan nalaz PCR ili antigenskog testa koji je urađen unazad 180 dana, 
a stariji od 11 dana od dana dolaska na granični prijelaz ili potvrdu o preboljenju izdanu 
od liječnika. 

* Osobe koje su unazad 210 dana primile drugu dozu cjepiva protiv bolesti COVID-19 
koje se primjenjuje u državama članicama EU (Pfizer, Moderna, AstraZeneca, 
Gamaleya, Sinopharm), a potpuno cijepljenje sastoji se od dvije doze, izuzete su od 
obveze pribavljanja negativnog PCR ili BAT testa i karantene uz predočenje potvrde o 
primljenim dozama spomenutih cjepiva. 

* Osobe koje su primile jednu dozu cjepiva protiv COVID-19 tvrtke Janssen/J&J prije 
više od 14 dana, a manje od 210 dana, izuzete su od obveze pribavljanja negativnog 
PCR ili BAT testa i karantene uz predočenje potvrde o primljenim dozama spomenutih 
cjepiva. 

e Ako je osoba preboljela bolest COVID-19 i primila jednu dozu cjepiva unutar šest 
mjeseci od početka bolesti COVID-19, a cijepljenje je provedeno prije manje od 180 
dana i ima potvrdu o preboljenju i primitku jedne doze cjepiva, izuzeće od obveze 
predočenja negativnog PCR/BAT testa ili karantene produžava se do isteka šest mjeseci 
od primjene cjepiva. 

e Osobe koje su cijepljene cjepivom Pfizer, Moderna, AstraZeneca ili Gamaleya, u 
Republiku Hrvatsku mogu ući u razdoblju od 22. do najviše 42. dana od primitka prve 
doze cjepiva Pfizer, Moderna ili Gamaleya, odnosno od 22. do najviše 84. dana od 
primitka prve doze cjepiva AstraZeneca. 

* Djeca mlađa od dvanaest godina koja putuju u pratnji roditelja/skrbnika, izuzeta su od 
obveze predočenja negativnog rezultata testa i karantene, ako su roditelji/skrbnici 
negativni na PCR ili BAT testu, odnosno posjeduju potvrdu o cijepljenju ili preboljenju 
bolesti COVID-19. Osobama bez obzira na dob koje imaju liječničku dokumentaciju 
koja dokazuje poremećaj iz autističnog spektra 1li intelektualne teškoće i koje putuju u 
pratnji roditelja, staratelja ili drugih osoba koje za njih skrbe, koje imaju negativan PCR 
ii BAT test, potvrdu o preboljenju bolesti COVID-19 ili cijepljenju, iznimno se 
dozvoljava ulazak u Republiku Hrvatsku bez PCR ili BAT testa, iako se ponajprije 
potiče njihovo žurno cijepljenje. 


e — Putnicima koji dolaze neposredno iz država i/ili regija članica Europske unije, odnosno 
država i/ili regija članica schengenskog prostora i država pridruženih schengensko m 
prostoru, a koje se trenutno nalaze na tzv. zelenoj listi Europskog centra za kontrolu i 
prevenciju bolesti, neovisno o državljanstvu, omogućit će se ulazak u Republiku 
Hrvatsku pod jednakim uvjetima kao i prije pojave bolesti COVID-19, ukoliko ne 
pokazuju znakove bolesti te nisu bili u bliskom kontaktu s oboljelom osobom 


Na temelju Odluke o privremenoj zabrani i ograničavanju prelaska preko graničnih 
prijelaza Republike Hrvatske koju je donio Stožer civilne zaštite, putnici koji dolaze iz 
zemalja na koje se primjenjuju posebne epidemiološke mjere, obvezni su pri ulasku u 
Hrvatsku predočiti negativan PCR nalaz koji nije stariji od 72 sata 1 određuje im se nužna 
mjera karantene/samoizolacije u trajanju od 14 dana. 

Te osobe mogu skratiti karantenu/samoizolaciju ako, najranije sedmi dan samoizolacije, o 
svom trošku obave PCR testiranje na SARS-CoV-2 u ustanovi ovlaštenoj za provedbu 
PCR testiranja te je nalaz negativan. 

Dokaz o preboljenju 1 cijepljenju ne oslobađa obveze pribavljanja negativnog PCR testa i 
karantene putnike koji dolaze iz tih zemalja. 

Popis država moguće je naći na internetskim stranicama Hrvatskog zavoda za javno 





zdravstvo: 


https://www.hzjz.hr/wp-content/uploads/2020/03/Popis-dr% C5%BEava-za-koje-se-pri- 
dolasku-u-Republiku-Hrvatsku-primjenjuju-posebne-epidemiolo% C5% A1ke-mjere- 
prilikom-prelaska-granice.pdf 


